Diari Oficial de la Generalitat Valenciana


Sumari del DOGV 3513, del 09-06-1999 (1999/5447)

ACORD d'1 de juny de 1999, del Govern Valencià, pel qual s'aprova el finançament d'inversions en la Universitat Miguel Hernández.
---------------------------------------------------------------------------------------------------------------------------------

### Dades del document

Número de DOGV
:   3513

Data del DOGV
:   09-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/5447


Data del document
:   01-06-1999

Organisme emissor
:   Conselleria d'Economia, Hisenda i Administració Pública

Tipus de document
:   Acord

Descriptors 

:   * finançament
    * universitat
    * inversió pública

ACORD d'1 de juny de 1999, del Govern Valencià, pel qual s'aprova el finançament d'inversions en la Universitat Miguel Hernández. [1999/M5447]
  
El Govern Valencià, en la reunió del dia 1 de juny de 1999, adoptà l'acord següent:
  
El Govern Valencià, en data de 10 de juliol de 1997, va acordar que a fi de cobrir les noves necessitats d'inversió de la Universitat Miguel Hernández sorgides amb posterioritat a l'aprovació del I Pla d'Inversions, aprovat per el Govern Valencià amb data 2 de març de 1998, es negociaria la posada en marxa d'un II Pla de Finançament d'Infraestructures amb la citada Universitat.
  
Atés que el procés de negociació no ha conclòs, i davant de la necessitat d'escometre aquells projectes d'inversió que li permeten dotar-se de les infraestructures i equipaments que precisa amb més urgència perquè funcione adequadament, és procedent concretar el compromís per part de la Generalitat Valenciana de finançar les inversions més peremptòries, mentre es concreta el II Pla de Finançament d'Infraestructures de la Universitat Miguel Hernández.
  
Per tot això, a proposta del conseller de Cultura, Educació i Ciència i del conseller d'Economia, Hisenda i Administració Pública, el Govern Valencià,
  
ACORDA
  
Primer
  
Aprovar les inversions en infraestructura i equipament que ha d'executar la Universitat Miguel Hernández, per un import total màxim de 6.932.637.103 de pessetes, d'acord amb la programació que s'indica en l'annex.
  
Segon
  
Autoritzar a la Universitat Miguel Hernández, als efectes establits en l'article 54.3.f) de la Llei Orgànica 11/1983, de 25 d'agost, de Reforma Universitària, per a subscriure els instruments financers que a l'efecte es determine per l'Institut Valencià de Finances per al finançament de les inversions en infraestructures i equipament que s'indiquen en l'annex, sent el pagament del principal, els interessos, comissions i qualsevol altres despeses derivats d'ells, assumits per la Generalitat Valenciana. Les disposicions dels fons provinents del finançament seran autoritzats prèviament per la Conselleria de Cultura, Educació i Ciència, d'acord amb el procediment que a l'efecte s'acorde.
  
Tercer
  
Per raons tècniques, delegar en el conseller de Cultura, Educació i Ciència i en el d'Economia, Hisenda i Administració Pública, per a aprovar de manera conjunta i prèvia els informes preceptius, convenis i acords que s'han de subscriure amb la Universitat Miguel Hernández, per a determinar el desplegament dels programes d'inversió, el seu règim d'execució i modificació, així com el procediment de disposició de fons provinents dels instruments de finançament, i autoritzar-los perquè, individualment o conjuntament, procedisquen a la firma de l'acord.
  
Quart
  
Autoritzar el conseller de Cultura, Educació i Ciència i el d'Economia, Hisenda i Administració Pública per a, individualment o conjuntament, adoptar acords i disposicions, i subscriure contractes que siguen necessaris per a l'execució del finançament que es determine en els termes establits en el present acord, així com per a delegar la seua firma en relació amb les actuacions, els documents i els contractes citats, amb subjecció i a l'empara de allò que s'ha previst en l'article 16 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
ANNEX
  
Universitat Miguel Hernández. Anualitat 1999
  
Infraestructures comuns a tots els campus 526.258.160
  
Xarxa de veu i dates (conveni de Telefónica) 741.532.434
  
Mobiliari 914.536.656
  
Campus d'Orihuela 550.192.651
  
Construcció de dues naus de suport a la docència 912.369.546
  
Equipamient 00.121.267
  
Escola d'Hostaleria 22.294.628
  
Urbanització 248.626.137
  
Equipament Campus Las Salesas 181.057.358
  
Campus de San Juan 700.904.829
  
Adquisició de sòl i immobles 130.132.324
  
Campus d'Altea 013.699.809
  
Construcció de dues naus de suport 822.897.875
  
Equipament 61.142.579
  
Campus d'Elx 534.467.671
  
Construcció de dues naus de suport 725.060.418
  
Equipament 58.755.483
  
Complement de dos edificis de departaments 444.893.283
  
Complement construcció X.J.Q.R. 475.568.951
  
Equipament 759.538.770
  
Total 9.124.292.099
  
València, 1 de juny de 1999
  
El conseller secretari del Govern Valencià,